Covid-19 eis die lewens van 2 bejaarde Suid-Afrikaners | Netwerk24
Die uitslag van DNS-toetse het die polisie 'n treetjie nader gebring oor wat regtig in 2017 met klein Liam Nortjé (2) van Harrismith in 2017 gebeur het.
Leeu-leier systap herrie oor Rassie se tirade
Rassie Erasmus se uur lange klaaglied oor blaserflaters in die 1ste toets tussen die Springbokke en Britse en Ierse Leeus het die rugbywêreld soos 'n atoombom getref, maar as dit die toerspan uit die Noorde gepla het, het hul kaptein dit goed weggesteek.
Jonges verwonderd toe hulle Monument besoek
Skoolgroepe is stadig maar seker besig om na die Voortrekkermonument in Pretoria terug te keer sedert die begin van die Covid-19-pandemie wat sulke besoeke erg ontwrig het.
Topmatrikuante kan nou inskryf
Topmatrikulante van oor die land heen, wat beoog om aan die Universiteit van die Vrystaat (UV) te studeer, het nog kans tot 6 Augustus om hulle vir die kompetisie van die UV, Netwerk24 en Volksblad in te skryf.
'Wêreld het sulke mense nodig'
Verlede jaar se teëspoed mag nooit uitmuntende jong mense se gees blus om aan te hou streef na die hoogste sport nie.
Covid-19 eis die lewens van 2 bejaarde Suid-Afrikaners
Deur Verslaggewer 05 April 2020 22:24
Die Covid-19-virus het die lewe van nog twee Suid-Afrikaners geëis wat die sterftesyfer nou tot op 11 te staan bring.
Die departement van gesondheid het Sondagaand die syfers in 'n verklaring bekend gemaak.
Luidens die verklaring het 1 655 Suid-Afrikaners nou positief vir die virus getoets, 70 meer as die syfers wat Saterdag bekend gemaak is.
"Die een oorledene is 'n 82-jarige vrou wat op 29 Maart in die hoësorgeenheid opgeneem is. Sy was kortasem en het koors, lyfseer, 'n droë hoes en seer keel gehad. Sy het voor die virus ook aan hipertensie, diabetes en cholesterol gely," aldus die verklaring.
Volgens die verklaring was sy van die Wes-Kaap.
Die ander slagoffer is 'n 86-jarige man van KwaZulu-Natal wat op 26 Maart vir brongitis en respiratoriese angs opgeneem is.
Luidens die verklaring het hy aan 'n onderliggende chroniese lugwegsiekte gely.
Dit is nog onseker waar die oorledenes die virus opgedoen het.
Die departement het sy medelye met hul families uitgespreek.
There are now 1655 positive cases of #Covid19SA #CoronavirusInSA. This is an increase of 70 cases since the previous report. pic.twitter.com/WAnHqBttkY